Document ID: 32003D0546

Απόφαση της Επιτροπής
της 22ας Ιουλίου 2003
για κατάργηση της απόφασης 2001/705/EΚ σχετικά με ορισμένα προστατευτικά μέτρα για ορισμένα προϊόντα αλιείας και υδατοκαλλιέργειας που προορίζονται για ανθρώπινη κατανάλωση καταγωγής Ινδονησίας
[κοινοποιηθείσα υπό τον αριθμό Ε(2003) 2437]
(Κείμενο που παρουσιάζει ενδιαφέρον για τον ΕΟΧ)
(2003/546/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 22, παράγραφος 1,
Εκτιμώντας τα ακόλουθα:
(1) Η απόφαση 2001/705/ΕΚ της Επιτροπής, της 27ης Σεπτεμβρίου 2001, σχετικά με ορισμένα προστατευτικά μέτρα ως προς ορισμένα προϊόντα αλιείας και υδατοκαλλιέργειας τα οποία προορίζονται για κατανάλωση από τον άνθρωπο και είναι καταγωγής Ινδονησίας(2), εκδόθηκε λόγω της παρουσίας χλωραμφενικόλης σε γαρίδες που εισήχθησαν από την Ινδονησία.
(2) Στην απόφαση 2001/705/EΚ προβλέπεται η επανεξέτασή της με βάση τις εγγυήσεις που θα παρασχεθούν από τις αρμόδιες αρχές της Ινδονησίας και τα αποτελέσματα των δοκιμών τις οποίες διενεργούν τα κράτη μέλη.
(3) Οι αρχές της Ινδονησίας έδωσαν τις κατάλληλες εγγυήσεις, ενώ τα αποτελέσματα των ελέγχων που διεξήγαγαν τα κράτη μέλη σε εισαγόμενες από την Ινδονησία γαρίδες ήσαν ικανοποιητικά.
(4) Κατά συνέπεια δεν απαιτούνται πλέον οι συστηματικοί έλεγχοι στις εισαγόμενες από την Ινδονησία γαρίδες, και η απόφαση 2001/705/EΚ θα πρέπει να καταργηθεί.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2001/705/EΚ καταργείται.
Άρθρο 2
Η παρούσα απόφαση αρχίζει να ισχύει στις 28 Ιουλίου 2003.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 22 Ιουλίου 2003.

Labels: 3
0
18
6